[{"text_idx": "#000000", "text": "Skulptaj\u0302oj de August Zamoyski en Kro\u0301likarnia"}, {"text_idx": "#000002", "text": "La Nacia Muzeo en Varsovio ac\u0302etis 89 skulptaj\u0302ojn kaj au\u0306torajn rajtojn al la arta heredaj\u0302o de skulptisto August Zamoyski. La skulptaj\u0302oj post la renovigo estos prezentitaj la unuan fojon publike en majo en la varsovia Muzeo de Literaturo de Adam Mickiewicz kaj poste transdonitaj al la Muzeo de Skulptarto de Xawey Dunikowski en la palaceto Kro\u0301likarnia, en Varsovio. La mortinta en Francio August Zamoyski estis en la intermilita periodo, aparte en la arta medio, figuro tre populara. Lia kreado dum jaroj en Pollando ne multe konata kaj subtaksata dividig\u0302as je tri periodoj formisma, realisma kaj ekspresia en nova interpreto. La skultpisto relative abrupte pasis de unu periodo en la sekvan, i.a. detruante siajn pli fruajn skulptaj\u0302ojn. La 2-an mondmiliton August Zamoyski pasigis en Brazilo, poste \u2013 g\u0302is la morto \u2013 li log\u0302is en la suda Francio. Inter skulptaj\u0302oj de August Zamoyski, kiuj restis en Brazilo la plej populara estas monumeto de Frederiko Chopin en Rio de Janerio kaj la skulptaj\u0302o \u201eNu\u201d, la virina akto nun trovig\u0302anta en la Artmuzeo de Belo Horizonte. La religiaj temojn en lia kreado reprezentis tiaj verkoj kiel \u201eSankta Johano Baptisto\u201d, \u201ePieta\u201d au\u0306 la destinita por la propra tombo \u201eLa Resurekto\u201d."}]